b'\n_START_ARTICLE_\nMadaliang paglalahat\n_START_PARAGRAPH_\nAng madaliang paglalahat o hasty generalization ay isang palasiyang impormal ng maling paglalahat batay sa hindi sapat na ebidensiya o paglundag sa konklusyon nang hindi nagsasaalang alang sa lahat ng mga variable. Sa estadistika, ito ay kinasasangkutan ng pagbatay sa malawakang mga konklusyon tungo sa estadistika ng isang survey mula sa isang maliit na sampol na nabibigong sapat na kumatawan sa buong populasyon. Ang kabaligtaran nito ang tamad na induksiyon o pagtanggi sa makatwirang konklusyon ng induktibong argumento.'